প্রজাপতি প্রজাপতি আমার ইচ্ছে হয়ে, বনে বনে ঘাসে ঘাসে ওড়ে আর ফেরে...
সেই সুর যা ফিরিয়ে দেয় শৈশবের সুগন্ধ। সবিতা চৌধুরী। যাঁর কণ্ঠ অপূর্ব সব গানগুচ্ছ উপহার দিয়েছে সব প্রজন্মের গানপ্রেমীদের। দুরারোগ্য কর্কটরোগে আক্রান্ত সেদিনের সবিতা। গত কয়েক বছর ধরে নিরন্তর লড়াইয়ের পর এখন প্রহর গুনছেন । যেকোনও দিনই আসতে পারে সেই ভয়ঙ্কর দিনটি।
এখন তাঁর বড় মেয়ে অন্তরা চৌধুরীর কাছেই আছেন তিনি। রুবি হাসপাতালের খুব কাছেই বড় মেয়ের কাছেই কাটাতে চান জীবনের শেষ কয়েকটি দিন। আজই এবেলা.ইন কে জানালেন অন্তরা।
স্বামী সলিল চৌধুরীর অনুরোধেই প্রথম অ্যালবামে গাওয়া গান মরি হায় গো হায়। সবিতার কণ্ঠস্বরের জাদুতে সেই গান শাশ্বত হয়ে আছে। 
এখন এই আনন্দের শহরে একলা শুয়ে সবিতা। সুরের সেই ঝর-ঝর-ঝরণা যে আজ নিরুচ্চার